สผ.เริ่มปรับปรุงแหล่งมอนทารา
สผ.เริ่มปรับปรุงแหล่งมอนทาราตามแผนแล้ว
24 พ.ย. 2553

สผ.เริ่มปรับปรุงแหล่งมอนทาราตามแผนแล้ว
บริษัทปตท.สำรวจและผลิตปิโตรเลียม(PTTEP)หรือปตท.สผ. เปิดเผยว่า  ในวันที่ 24  พฤศจิกายน 2553 กระทรวงทรัพยากรและพลังงาน (Minister for Resources and Energy) ของประเทศออสเตรเลียได้เปิดเผยรายงานของคณะกรรมการแล้วซึ่งได้มีความเห็นเกี่ยวกับการปฏิบัติงานของโครงการพีทีทีอีพี  ออสตราเลเชีย
ทั้งนี้ บริษัท ขอชี้แจงว่า ตั้งแต่เกิดเหตุการณ์ ปตท.สผ. ได้มีการหารือและปรึกษาไปยังรัฐบาลออสเตรเลียรวมทั้งหน่วยงานกำกับดูแลที่เกี่ยวข้องอย่างต่อเนื่องโดยได้นำส่งแผนการปรับปรุงแก้ไข (Action Plan) ซึ่งรองรับประเด็นต่างๆที่กล่าวถึงในรายงานของคณะกรรมการและเพื่อให้มั่นใจว่าจะไม่เกิดเหตุการณ์เช่นนี้ขึ้นอีก โดยหัวหน้าคณะสอบสวน (Commissioner)เห็นว่าครอบคลุมและมีความสมบูรณ์ โดยขณะนี้ บริษัทได้เริ่มดำเนินงานตามแผนการปรับปรุงแก้ไขดังกล่าวแล้ว